Informática xeral: diciembre 2009\nProblemas de actualización de Windows Vista a Windows 7 (Toshiba)\nUn dos problemas da actualización a Windows 7, para aqueles que obtiveron a licencia a través de Toshiba Windows 7 Update Program, pode ser que tralo remate da mesma non nos apareza a ventana para iniciar sesión. O equipo en principio non está colgado, pero non podemos autenticarnos, xa que o único que vemos é un precioso fondo vacío. Esto podería ser provocado por algún servicio do sistema que se corrompese.\nA maneira que Informática Xeral atopou para solventar o asunto foi a seguinte:\nArrancar o equipo en modo seguro (Según se arranca o PC premer constantemente a tecla F8 ata que nos aparezan unha serie de opcións. Escollemos Modo Seguro)\nDende aquí si que nos debería aparecer a ventana para autenticarnos. Veremos un entorno máis tosco do habitual, xa que se cargan os servicios mínimos para realizar operacións de reparación sobre o sistema como é o noso caso.\nFacemos click co botón dereito na barra de tarefas e imos a Iniciar el Administrador de tareas.\nArchivo -> Nueva tarea (Ejecutar). Neste cadro de diálogo escribimos msconfig. Esto vainos abrir unha consola para a xestión dos servicios e recursos do sistema.\nNa pestaña General, escollémo-la opción de Inicio con diagnóstico.\nAceptamos e reiniciamos o equipo. En principio deste xeito iniciando cos servicios mínimos non debería dar problemas para iniciar sesión en modo normal. Polo tanto unha vez dentro do sistema iniciamos os seguintes servicios:\nAdministración de certificados y claves de rendimiento\nDispositivo de host de UPnP\nEscucha del Grupo Hogar\nHost del servicio de diagnóstico\nInstalador de ActiveX (AxInstSV)\nMotor de filtrado base\nProtocolo de autenticacion extensible\nReconocimiento de ubicación de red\nServicio de caché de fuentes de Windows\nHai servicios que teñen dependencias entre eles, polo tanto é normal que en falle algún. Débense poñer en modo Automático para non ter que inicialos manualmente cada vez que iniciamos sesión. Seguramente moitos dos servicios, aquí publicados, non sexan necesarios para un usuario de casa, pero en canto a eso xa sería cuestión de ir probando a desactivar os que cremos que non nos van a servir para nada. O que está claro é que cantos menos servicios teñamos levantados, mellor redemento obteremos.\nRecuperar router Linksys WRT54GL v1.1 tras unha mala actualización do firmware\nAínda que pareza mentira é posible recuperarlle a vida a un router que foi mal flasheado, aínda que ben é certo que non sempre é así.\nNeste artigo, vaise a comentar un caso concreto, que pode ser semellante ou non ó de outros usuarios. O que se pretendía era actualizar o firmware dun router inalámbrico Linksys WRT54GL v1.1 con software desenvolvido por DD-WRT. Trátase dun pequeno linux que se integra no router para poder configuralo ó noso antollo. Aqueles que saiban moito de redes saberán sacarlle moito partido, xa que trae configuracións moi avanzadas. Ademais segundo a versión de DD-WRT que se lle inserte poderíase incluso acceder a el mediante SSH e xestionalo mediante comandos de Linux o cal nos da unha gran flexibilidade.\nVolvendo ó tema que nos ocupaba, para flashear o router co DD-WRT seguíronse indicacións da páxina oficial deste firmware. O router viña co firmware de Fon (iniciativa a nivel mundial para o compartimento das nosas conexións ADSL por WIFI cos usuarios da comunidade Fon), e o primeiro que aconsellan facer é un "Hard Reset" ou restaurar a configuración do router ós seus valores por defecto. Neste caso fíxose un Hard Reset que consiste en premer o botón Reset durante 30 segundos co router encendido, logo sen soltar o Reset desconectamos o cable de alimentación durante outros 30, e a continuación volveríamos a conectalo cable de alimentación outros 30 segundos aguantando o Reset. Soa redundante, pero é así. O que pasou aquí foi que se borrou a configuración completa da NVRAM. Co cal o router quedou inutilizable ó non ter configuración. Se ledes esto antes de iniciar calquer manobra, xa sabedes o que debedes facer; restaurar a configuración ós seus valores por defecto e empregar a utilidade de Actualizar Firmware.\nQue debemos facer a continuación no caso de ter inutilizado o router?\nPois o seguinte paso é observar o funcionamento das luces do aparato, asignando unha dirección IP fixa do tipo 192.168.1.10 con máscara 255.255.255.0 e Porta de Enlace 192.168.1.1 e a continuación lanzamos un ping continuo á IP do router.\nO que pasou aquí foi que a luz de Power parpadeaba durante 5 segundos, logo quedaba encendida xunto ca luz DMZ durante uns 10, e así continuamente. Respondía a ping, pero con unha gran perda de paquetes. Nesta situación o router é totalmente recuperable. Ante outros comportamentos, aconséllase seguir as indicacións desta páxina (en inglés): http://www.dd-wrt.com/wiki/index.php/Recover_from_a_Bad_Flash\nPara recuperarlle a vida ó router segundo o comentado, debemos asegurarnos de ter o antivirus e o firewall desactivados. Mantemos a configuración da tarxeta de rede tal e como se mencionou anteriormente e a continuación descargamos o seguinte firmware: Mini-Build required for inital flashing via TFTP: dd-wrt.v24_mini_wrt54g.bin (A descarga faríamola dende a páxina oficial de DD-WRT www.dd-wrt.com, facendo click no enlace Router Database e indicando o modelo do noso router Linksys (wrt54gl)). Este firmware non pode ser maior de 3 MB.\nUnha vez o temos descargado debemos intentar cargarllo por TFTP. En Windows Vista teríamos que ir a Panel de Control->Programas e funcionalidades->Activar ou Desactivar funcionalidade de Windows e habilitamos o check de TFTP client para poder facer uso deste protocolo.\nUnha vez instalado o TFTP, temos que coller o firmware que descargamos antes e copiámolo por exemplo ó escritorio e renomeámolo como code.bin. A continuación abrimos unha consola de comandos (cmd) e situámonos no directorio onde almacenamos o arquivo code.bin:\nPrimeiro é aconsellable facer un arp -s para forzar a vinculación da dirección IP do router ca súa MAC correspondente, xa que a comunicación entre o PC e o mesmo é moi débil, debido tamén a que a luz de power está parpadeando cada pouco tempo, o cal indica constantes reinicios.\nA MAC do interface de rede do router debe aparecer impreso na parte de abaixo do mesmo. Así que introducimos o seguinte comando:\narp -s 192.168.1.1 aa-bb-cc-dd-ee-ff\nPor último transmitimos o firmware á NVRAM do router a través de TFTP co seguinte comando:\nSe nos da erro, volveremos a intenlo varias veces ata obter unha resposta positiva; senón haberá que seguir indagando.\nMoita sorte, a todos aqueles que se atopen nesta situación.\nProblemas de actualización de Windows Vista a Wind...\nRecuperar router Linksys WRT54GL v1.1 tras unha ma...


Acción de mobilidade\nCo fin de amosar de xeito práctico os problemas de mobilidade existentes na cidade de Compostela, o círculo de mobilidade escolleu como acción final a elaboración dun vídeo onde ilustralos brevemente. Para levalo a cabo acudimos a zona da cidade elixida (o barrio de Fontiñas) acompañados de Alvaro García e Ana Balboa, ambos integrantes do círculo. Como membros de COGAMI e AMICO, respectivamente, Álvaro e Ana sinaláronnos as deficiencias nas beirarrúas, escaleiras e pasos de peóns non adaptados para persoas con mobilidade reducida ou para persoas cegas. Isto non só lles impide a accesibilidade en moitas ocasións, senón que ademais é unha traba na súa independencia. Con esta acción rematamos o traballo mostrándolle á xente de Santiago —nesta ocasión con exemplos reais— que a mobilidade é unha problemática existente; que como tal merece ser tratada nos medios e modificada na práctica, co fin de acadar unha cidade cómoda para todas e todos.\nAutor Xiana Fole GarzaPublicado o 12 Decembro, 2018 Categorias MobilidadeLeave a comment on Acción de mobilidade\nA accesibilidade segue a ser un asunto pendiente en Compostela\nMobilidade: Cecilia Doforno, Xiana Fole, e Jacobo Pérez-Lirón\nSeguir lendo “A accesibilidade segue a ser un asunto pendiente en Compostela”\nAutor Xiana Fole GarzaPublicado o 3 Decembro, 2018 7 Decembro, 2018 Categorias Mobilidade4 comentarios en A accesibilidade segue a ser un asunto pendiente en Compostela\nAs informacións sobre seguridade vial exculpan aos condutores das súas infracións\nSeguir lendo “As informacións sobre seguridade vial exculpan aos condutores das súas infracións”\nAutor Jacobo Perez MartinezPublicado o 22 Novembro, 2018 7 Decembro, 2018 Categorias MobilidadeLeave a comment on As informacións sobre seguridade vial exculpan aos condutores das súas infracións\nSeguir lendo “”Os medios transmiten o que lles interesa: o conflito, non a solución do problema””\nAutor Xiana Fole GarzaPublicado o 19 Novembro, 2018 24 Novembro, 2018 Categorias Mobilidade1 comentario en ”Os medios transmiten o que lles interesa: o conflito, non a solución do problema”


Aprobado o Programa de Estabilidade 2014-2017 e o Programa Nacional de Reformas 2014 - Blog de Celso Delgado\nHome Economía Aprobado o Programa de Estabilidade 2014-2017 e o Programa Nacional de Reformas 2014\nAprobado o Programa de Estabilidade 2014-2017 e o Programa Nacional de Reformas 2014\nOnte celebrouse un Consello de Ministros no que se tomaron importantes decisións: a aprobación do Programa de Estabilidade 2014-2017 e do Programa Nacional de Reformas 2014 que foron remitidos á Comisión Europea.\nA vicepresidenta do Goberno, Soraya Sáenz de Santamaría, resaltou que ambos documentos reflicten como España cumpriu e mellorou as previsións económicas proxectadas fai un ano, aínda que considera que hai que seguir traballando.\nAdemais, sinalou que estas previsións permitirán alcanzar un maior crecemento: "España superou a recesión, crecerá o dobre do previsto fai un ano, cumpre a senda de consolidación fiscal e, ademais, a mellorará para poder dar estabilidade e cumprir cos nosos obxectivos de reforma tributaria".\nExplicou que as grandes liñas do Programa son a reforma tributaria; as medidas para fomentar o financiamento da economía e impulsar a movilización do crédito; as iniciativas para fomentar a competitividade actual e futura; a loita contra o desemprego e a modernización das Administracións Públicas.\nA vicepresidenta incidiú en que hai que conseguir "emprego estable e de calidade para consolidar a senda de disminución do emprego precario". Para iso, poñerase en marcha a Estratexia Española de Activación para o Emprego 2014-2016, que vinculará en maior medida as políticas activas e pasivas; desenvolverase o Plan Nacional de Implantación da Garantía Xuvenil, que está dotado con 1.887 millóns de euros de fondos comunitarios; e se promoverán medidas para reforzar a inserción laboral dos colectivos que teñen máis dificultades para acceder a un emprego. Ademais levaranse a cabo actuacións no ámbito social que complementarán o compromiso do Goberno de manter o Estado de benestar.\nNesa mesma roda de prensa, o ministro de Economía e Competitividade, Luís de Guindos, afirmou que o cadro macroeconómico 2014-2017 fai "unha proxección de crecemento prudente". Este ano prevese un crecemento económico do 1,2% do Produto Interior Bruto (PIB); en 2014 sería do 1,8%; en 2016 do 2,3% e en 2017 alcanzaría o 3%. Entre 2014 e 2015 o crecemento medio será do 1,5%, segundo as estimacións do ministro.\nDe Guindos resaltou que tanto a demanda interna como a externa contribuirán positivamente ao crecemento. A demanda interna farao por primeira vez en 2014, tras seis anos de achega negativa. O consumo privado tamén é positivo por primeira vez neste ano logo de tres anos de redución. En canto á construción, o ministro sinalou que, tras sete anos de caídas, terá unha achega positiva ao crecemento.\nApuntou que a evolución conxunta das exportacións e das importaciones de bens e servizos vai contribuír a que a economía española teña unha capacidade de financiamento con respecto ao resto do mundo do 2% neste exercicio e do 2,4% o próximo, "o que supón que estamos reducindo o noso endebedamento externo en preto de 50.000 millóns de euros".\nLuís de Guindos subliñou que o emprego crecerá por primeira vez desde o inicio da crise. En términos de contabilidade nacional crecerá en 2014 o 0,6% e dobrará dita taxa o ano que vén. Grazas a estas previsións crearanse 600.000 empregos en términos de Enquisa de Poboación Activa desde finais de 2013 a finais de 2015 e o número de parados reducirase en, aproximadamente, 800.000.\nA previsión de paro para 2014 é do 24,9%, cae así por primeira desde o inicio da crise. Para 2015 as estimacións son do 23,3% e no ano 2017 a taxa de paro estaría por baixo do 20%, en concreto no 19,8%.\nNo conxunto da Lexislatura, segundo o ministro, o número de parados será inferior en algo máis de 100.000 persoas e a taxa de paro será menor á que existía a finais do ano 2011.\nPola súa banda, o ministro de Facenda e Administracións Públicas, Cristóbal Montoro, sinalou como novidade a proposta de redución do déficit do conxunto das Administracións Públicas desde o 5,8% actual ao 5,5% para o ano 2014.\nO ministro afirmou que con estas previsións conseguiriamos que España estivese por baixo do 3% en 2016, co que cumpriría o compromiso estabilidade esixido pola Unión Europea. "Para 2017 continuaría a redución do déficit público. A proposta do Goberno español é seguir avanzando na redución", sostivo o ministro.\nAsí mesmo, sinalou que o que lle interesa a España para saír da crise definitivamente e asentar a recuperación económica é reducir o déficit público e para iso non é necesario aumentar a presión fiscal senón reducir o total do gasto público mantendo as medidas postas en marcha no Plan Cora. Esta redución do déficit público producirase principalmente na Administración Central.\nA débeda pública situarase no 99,5% en 2014, no 101,7% en 2015 e descendería ao 101,5% en 2016 e ao 98,5% no ano 2017.\nCristóbal Montoro confirmou que a reforma fiscal que ten en estudo o Executivo presentarase completa no mes de xuño e entrará en vigor o primeiro de xaneiro de 2015. O impacto total aproximado da reforma do IRPF alcanzará os 5.000 millóns de euros netos entre os anos 2015 e 2016.\nMontoro asegurou que "non haberá máis subidas de impostos que aquelas que se deriven da normativa comunitaria, é dicir, das leis, non doutro tipo de recomendación".\nAprobado o Programa de Estabilidade 2014-2017 e o Programa Nacional de Reformas 2014 Reviewed by Celso Delgado on jueves, mayo 01, 2014 Rating: 5


Plusvalía ao vender a casa: todo o que debes saber | Consumer\nA revalorización do chan, o número de anos desde a compra do inmoble e a aplicación de coeficientes e impostos indican canto hai que pagar ao vender a vivenda\nData de publicación: Luns, 20deNovembrode2017\nAo vender unha casa non todo son ganancias. Tamén hai gastos, entre os que destaca o imposto sobre o incremento do valor dos terreos de natureza urbana, máis coñecido como plusvalía. Este imposto por vender unha vivenda grava a revalorización do chan desde que se adquiriu. E, salvo excepcións, debe abonalo o vendedor ao concello da localidade onde estea o piso. Neste artigo recóllese todo sobre a plusvalía que hai que pagar ao vender unha casa: que é, como se calcula, en que casos débese abonar e como se pode reducir ao máximo.\n1. Vender a casa: que é o imposto de plusvalía?\nVendeu unha casa? O seu concello cobraralle entón a plusvalía. Que é? A plusvalía é un imposto sobre o incremento do valor dos terreos obrigatorio que hai que pagar ao consistorio da localidade onde se atope o ben inmoble. Aínda que se coñece como plusvalía, o seu nome real é imposto sobre o incremento do valor dos terreos de natureza urbana. E o que grava é “o incremento de valor experimentado por terreos urbanos” (non é aplicable aos rústicos), sinala José Pedro Sánchez, arquitecto urbanista, quen especifica, ademais, que “a plusvalía só págase polo valor do chan, non polo da construción”.\n‘Vender unha casa, pola miña conta ou con axencia?‘.\n2. Imposto de plusvalía: como calculalo?\nCalcular canto hai que abonar por este tributo parece complicado, aínda que, en caso de dúbida, convén sempre preguntar a un experto que poida axudar. En primeiro lugar, hai que saber que se calcula en función do valor que ten o terreo urbano por metro cadrado, o que aparece no recibo do IBI (imposto sobre bens inmobles) e o número de anos que se tivo a vivenda en propiedade.\nPara determinar a base impoñible, sinala Sánchez, hai que aplicar ao valor catastral o coeficiente de incremento, que é unha porcentaxe anual de revalorización sobre este valor catastral que varía segundo o establecido por cada concello e que está expresado na ordenanza fiscal do municipio. E hai que multiplicalo polo número de anos transcorridos desde a última venda do inmoble (cun tope de 20 anos). Cuantos máis anos faga que se comprou a casa, máis haberá que pagar; pero unha vez chegado a 20 anos, xa non sobe máis.\nDespois, á base impoñible aplícaselle un tipo impositivo (determinado tamén pola ordenanza municipal), que non pode superar o 30% en ningún caso. Da multiplicación, sairá o importe da plusvalía ao vender o piso.\n3. Plusvalía: quen a paga, en que prazo e onde?\nCando se produce a compravenda dunha vivenda, o que paga o imposto de plusvalía é o vendedor. Comprador e vendedor poden chegar a un acordo, pero isto non afecta á Administración, que sempre o esixirá a quen transmite o ben.\nPero hai unha excepción: se o vendedor reside no estranxeiro, quen debe abonar este imposto é o comprador da casa. Ademais, se non se tratase dunha venda, senón que o ben se regalase ou doase, sería o receptor quen debería asumir o pago deste tributo.\nEste tributo débese abonar nun prazo de 30 días hábiles desde que se vende a vivenda (hai seis meses de prazo en caso de herdanza) e hai que acudir ao concello da localidade en que estea situada a casa vendida.\n4. Como pagar menos plusvalía ao vender a casa?\nHai algunha maneira de pagar menos ou non pagar este tributo municipal? Si, nalgúns casos. Este imposto ten previstas algunhas exencións e bonificacións, aínda que a súa aplicación é potestativa de cada concello.\nEstá exenta deste pago a transmisión de bens que se atopan dentro do perímetro histórico-artístico dun municipio ou a dos inmobles declarados BIC (ben de interese cultural), pero sempre que os seus propietarios realizasen a rehabilitación ou mellora da vivenda.\nTamén hai exención de pago nas transmisións entre cónxuxes (ou a favor dun fillo) para cumprir unha sentenza de nulidade, separación ou divorcio, ou as que se fagan os cónxuxes como pago dos seus haberes comúns, por exemplo, ao liquidar o réxime económico matrimonial. Algúns concellos, como o de Madrid, tamén aplican bonificacións de entre o 15% e o 95%, pero só se a transmisión da casa é por causa de morte.\n5. Vender a casa con perdas: pagar a plusvalía e reclamar\nSe se vende un piso con perdas, pódese tamén dicir adeus á plusvalía? Hai unha esperanza. O Tribunal Constitucionalsentenció en maio deste ano que ninguén debe pagar a plusvalía municipal cando a venda dun inmoble sáldase con perdas. O TC tamén anulaba os artigos 107.1, 107.2 a) e 110.4 do texto refundido da Lei Reguladora das Facendas Locais, pero só se “someten a tributación situacións de inexistencia de incrementos de valor” (vendas con perdas).\nNo entanto, a maioría dos municipios segue cobrándoo incluso cando hai perdas. Entón, que facer? “Nestes casos o máis razoable é facer constar na escritura que se vendeu con perdas, pagar e despois reclamar para que devolvan o cobrado”, di o avogado Juan Carlos Suárez. “Non convén deixar de pagalo, xa que poderían reclamárnolo con recarga”, sostén.


Cuntis logra aprobar o Plan de Mobilidade sen contar con ningún voto en contra\n29 noviembre 2020 13:43 h.\nImaxe da Praza do Ferrol, no núcleo histórico da localidade. DP\nPersegue a prioridade dos viandantes e expón solucións destinadas a mellorar a calidade de vida dos veciños\nCuntis aprobou definitivamente o Plan de Mobilidade Urbana Sostible sen ningún voto en contra: PSOE e Veciñanza déronlle o visto e prace e o PP abstívose. O alcalde, Manuel Campos, cualificou a actitude desta formación de "rabecha", e recordou que "non se presentou á comisión de traballo nin formulou, non momento correspondente, ningunha achega ao proxecto".\nPresentar alegacións no trámite de exposición pública, por parte do PP, pretendía "torpedear a aprobación dun Plan que consideramos fundamental en materia de mobilidade e accesibilidade pero, sobre todo, para mellorar a calidade de vida da cidadanía", argumentou o rexedor.\nPSOE e Veciñanza sostiveron que o PP "se mantén ancorado non pasado e conserva un punto de vista arcaico en materia de mobilidade". Os dous grupos denunciaron no debate do Pleno no que foi aprobado o documento que o PP tratou de "intoxicar" coa intención de dar prioridade aos vehículos predominio sobre os peóns.\n"Tentan xustificar con mentiras unha postura que non sustentase e non teñen reparos en enganar á xente con falsidades, como que a partir de agora se obrigará a ir ao centro médico ou ao colexio a pé", subliña Campos.\nO rexedor foi taxativo e alegou que é "un documento técnico que realiza un diagnóstico e ofrece solucións para aumentar a calidade do conxunto da mobilidade, dándolle prioridade ás persoas e á convivencia".\nNa súa intervención, invitou ao PP a cambiar "o chip" e recordoulle que "todas as políticas e axudas económicas a nivel europeo camiñan cara unha mobilidade máis peonil, limpa e respectuosa".\nO punto no que se rexistrou unanimidade foi a aprobación do Plan de Acción para o Clima e a Enerxía Sostible, que define os instrumentos para lograr a redución das emisións de dióxido de carbono e doutros gases que provocan o efecto invernadoiro en, polo menos, un 40% en 2030.\nCuntis logra aprobar o Plan de Mobilidade sen contar con ningún...\nCaldas comprométese co medio ambiente e a calidade de vida dos seus veciños\nLalín avanza en la cuarta fase de ampliación del Polígono\nFernando Salgado 21/01/21\nO Sergas inicia o cribado en Forcarei


Frades convoca un curso de monitor/a de tempo libre - Lindeiros\nBy Lindeiros on\t 13 Xullo, 2020 Frades\nFrades, 13 de xullo do 2020 – O Concello de Frades convoca un curso de monitor/a de tempo libre de 350 horas lectivas, 200 horas teóricas e 150 prácticas, e que terá lugar do 22 de xullo ao 31 de agosto.\nO prezo do curso será de 250 euros, cun desconto de 50 euros para persoas empadroadas en Frades cunha antigüidade mínima de 1 ano, e as inscricións poderán facerse ata o 21 de xullo.\nAs clases serán impartidas por Escola Galega de Tempo Libre: 90 horas presenciais obrigatorias e 110 horas en liña. As clases presenciais terán lugar no multiusos de Frades os luns, mércores e venres, en horario de 16:00 a 21:00 horas. O horario das clases en liña fixarase o primeiro día de clase presencial, para adaptarse á proposta preferida polo alumnado. As clases prácticas, de 150 horas lectivas, deberán realizarse no prazo de 2 anos dende o remate da fase teórica. Unha vez realizadas, haberá que aboar 11,69 euros á Xunta de Galicia en concepto de taxas de expedición de título.\nO curso capacita para a obtención da titulación oficial expedida pola Xunta de Galicia e inclúe un amplo programa de formación que inclúe: lexislación, animación e xogos, animación deportiva, primeiros auxilios, educación ambiental…\nPara inscribirse é preciso encher a folla de inscrición (descargable na web municipal: www.frades.gal) e remitila xunto á documentación precisa ao mail: escolagalegatl@gmail.com. A documentación precisa é: fotocopia do DNI, título da ESO ou equivalente, resgado de abono bancario do coste do curso e certificado de antigüidade mínima no padrón dun ano (en caso de poder acceder á devandita subvención). En caso de dúbidas na tramitación, pódese contactar co Concello de Frades (981 695 567).


RADIO.- Unha novela negra ao redor dun feito real: a misteriosa morte da actriz Sandra Mozarowsky - Pontevedra Viva\nO avogado Carlos Quintía fala de 'Impunidad' en PontevedraViva Radio\nRADIO.- Unha novela negra ao redor dun feito real: a misteriosa morte da actriz Sandra Mozarowsky\nMartes 9 de Novembro, 2021 ás 07:00 do Martes 9 de Novembro, 2021\nAcompaña este podcast do 'Cara a cara' un avogado sanxenxino, Carlos Quintía Celaya. Leva máis de dúas décadas exercendo esta profesión, sendo ademais perito calígrafo e detective. 'Impunidad' leva no mercado editorial desde primavera e o pasado outubro fixo a súa presentación en Pontevedra.\nNon é a súa primeira publicación, xa a finais dos 90 editou unha biografía sobre o pioneiro galego da aviación José Piñeiro con 'El vuelo de la gaviota'. Agora con 'Impunidad' penétrase no xénero da novela negra.\nCrime, corrupción e referencias a unha muller real, ou máis exactamente aos interrogantes que persisten sobre as causas que rodearon a morte da actriz do chamado 'destape', Sandra Mozarowsky no Madrid de 1977, con dezaoito anos. Os titulares da época falaban dun fatal accidente desde a terraza do seu apartamento que días despois derivou no seu falecemento.\nInvestigacións, declaracións e publicacións posteriores descartaban un fortuíto percance. Co tempo transcendían circunstancias persoais como unha aventura co entón Rey, o feito de que estivese embarazada cando morreu, ou unha posible entrevista cunha publicación estranxeira para falar da súa vida. O que nunca foi posible sacar á luz foi o documento da súa autopsia. Nesas e outras vimbias enrédase o mozo fiscal protagonista de 'Impunidad' ao incorporarse ao seu novo posto.\nQuintía tiña a idea desta novela na súa cabeza e durante o confinamento pandémico comezou a súa escritura. Durante dous meses e medio, "sen unha mañá nin unha tarde libre", encomendouse a estas tarefas, lembra en PontevedraViva Radio. Aproveitamos para charlar sobre como se imparte xustiza, como funciona a xustiza ou canta impunidade prodúcese nesta sociedade.\nRodrigo Cortés: "A liberdade sempre é posible pero esixe un prezo. Hai que asumir as súas consecuencias"\nPor Alejandro Espiño | Domingo 31 de Outubro, 2021\nUn domingo de gran afluencia para pechar tres días de festa literaria\nPor Cristina Saiz & Redacción | Luns 5 de Xullo, 2021\nJJM Veiga presenta a novela negra 'La apatía de los idiotas' este venres 13


O mester patriótico no Día de Galiza\nO mester patriótico no Día de Galiza - 25/07/2021\nNo día oficial da patria galega (25 de xullo) énos propicio manifestar o mester de oficiantes que corresponde a todos os galegos con autoestima e capaces de facer un inventario de reflexións de que lado estamos e que posicionamento tomamos ante os múltiples problemas que atenazan á sociedade, en tantos eidos sociais nos que vivimos incapacitados e desabastecidos en variados espazos e horizontes existenciais dos que non somos donos nin mentores. O estado de cousas que contemplamos están imposta s en dirección contraria as nosas necesidades e aspiracións do que desexamos ser e estar como construtores da nosa nación, en función da súa propia orixinalidade, no que nos compete harmonizar os atributos, símbolos e prioridades que atinxen a un proxecto que defina o rescate de tais atribucións nas que configuremos presente e futuro.\nO mester colectivo de restituír patria liberada, esixe superar as turbulencias sociais e identitarias as que estamos sometidos dunha maneira insistente. É preciso liberarnos e deixar de ser condescendentes dos que nos tratan como proscritos, asentándonos con aleivosas sutilezas nas entretelas dun domesticado colonialismo que leva séculos afastándonos da nosa cultura, das nosas tradicións e de cultivar a noso lingua: fundamento primordial da nosa propia personalidade que nos define como galegos e con autoridade a demandar autodeterminación. Os galegos, cataláns e vascos estamos desautorizados por un Estado que sempre nos remite ás regras dunha constitución repregada nun sistema monolítico que discrimina aos diferentes, con diversas negativas ao diálogo. Neste sistema estatalizado temos a obriga de dar respostas contundentes e democráticas: expresión da nosa liberdade e mester patriótico que debe emitir claridade para decidir o noso futuro e alicerzar proxectos que alimenten unha sociedade libre en patria soberana.\nNo grande día de hoxe, Día da Patria Galega, no que os eventos e os recoñecementos patrióticos xorden e elévanse en determinadas frecuencias e tolerancias por cidades, vilas e diásporas, onde o noso éxodo emigratorio ten asentamento e desde o cal réndese honor e fidelidade -á nosa maneira- a todo aquilo que para nós ten sentido de non “deixar a esquecemento” o vital desta Galiza que pareza que morre aos poucos, en momentos difíciles, sempre tivo a xeracións dispostas a evitar a hecatombe. Compostela, no día de hoxe, continúa concentrando harmónicos ecos de urxencia reivindicativa na Praza da Quintana, onde as diversas demandas sociais e de liberdade nacional teñen o seu elocuente respiro na festa grande onde honramos e manifestamos nosas benquerenzas co que nos é común na cultura e na lingua. Velaquí os nosos dous monumentos que nos unen e que temos que perseverar en tempos ben difíciles que nos ameazan desde fóra e desde dentro. Temos que permanecer na nosa “Alba de Gloria” que Castelao definiu como a grande obra feita á medida dos nosos próceres, que aínda latexan o fervor da liberdade e que eles construíron á súa medida o enorme legado patriótico que temos o deber de coidar e transmitir a futuras xeracións. Son os dons da nosa Matria, en plenitude, liberdade e prosperidade redencional. Velaquí o noso grande mester feito á medida e clamores e persistencias.


Buscamos familia acolledora para irmáns como Paula e Teo - Familias Acolledoras Cruz Vermella\nInicio > Experiencias > Acollidos > Buscamos familia acolledora para irmáns como Paula e Teo\n29 Abr 13:58h en Acollidos, Experiencias, Familias de acollida\tby\tcruz_r0j4_wp\nEles son protagonistas da Campaña “Querer é Poder” de difusión do acollemento familiar que temos en marcha en Galicia.\nPara Teo, un neno de 10 anos que vai en cadeira de rodas, a súa irmá Paula de 12 anos é o seu maior apoio. Ela é activa e protectora e Teo é o seu cómplice e mellor confidente. Súa nai está pasando unha etapa difícil e temporalmente necesitan unha familia acolledora.\nMario vai ser a familia de acollida dos dous irmáns e afronta con ilusión cambiar o silencio habitual da súa casa polo balbordo de dous nenos que precisan o agarimo e a seguridade dun fogar.\nComa eles, hai máis irmáns que precisan unha familia acolledora que lles brinde seguridade e cariño durante unha etapa complicada. Imaxinas acoller a dous irmáns? E se fose a túa familia?\nAs familias acolledoras teñen o poder de cambiar a vida de moitos nenos e nenas.\nAquí poder ver a historia do acollemento de Teo e Paula.\nAnímate a pedirnos información!


Historias, mitos e monstros do mar de Galicia. VI Xornada de Literatura de Tradición Oral - Culturmar\nCulturmar > Novas > Historias, mitos e monstros do mar de Galicia. VI Xornada de Literatura de Tradición Oral\nPublicado o 11/10/2013 17/01/2017\nO sábado 9 de novembro vai ter lugar en Lugo a VI Xornada de Literatura de Tradición Oral baixo o tema Historias, mitos e monstros do mar de Galicia. Esta xornada está convocada pola Asociación Socio-Pedagóxica Galega, en colaboración coa Asociación de Escritoras e Escritores en Lingua Galega, co patrocinio da Deputación Provincial de Lugo.\nXosé Lois Vilar Pedreira, historiador e experto en talasónimos falará de Aceite, madeira e boinas. A talasonimia dos naufraxios de mar dos galegos, un percorrido pola etimoloxía dos diferentes, e moitas veces curiosos, nomes do mar galego.\nHixinio X. Puentes Novo, investigador e escritor falará de Naufraxios literarios e reais, un percorrido polo mundo do mar achegado aos desastres mariños preto do noso litoral.\nXurxo Souto, músico e escritor, baixo o título O acordeón de Antuerpe. Xeografía xeral do mar de Galicia falará da querencia que tiñan algúns distinguidos membros da Xeración Nós (Castelao, Otero, Amado Carballo) polas cousas do mar, en concreto polo porto nortense de Antuerpen, un espazo máis da literatura galega da década de 1920.\nA antropóloga e profesora da Universidade de Navarra Rosa García-Orellán guiará os asistentes polos Imaxinarios da flota bacallaeira nos grandes Bancos de Terranova, un percorrido onde se sinalará a estadía da nosa flota bacallaeira nos grandes bancos de Terranova, desde os seus comezos até a moratoria en 1992.\nHaberá dúas mesas redondas moderadas por Antonio Reigosa e Isidro Novo onde o público poderá participar. Pechará a Xornada un recital poético de Xosé Iglesias, mariñeiro e poeta.\nA asistencia é gratuita pero é precisa a inscrición previa (ata o 6 de novembro).


Marián García salienta as medidas postas en marcha polo Goberno galego en mateira de igualdade - PP de Galicia\n“A aposta do Goberno galego pola igualdade é clara”, asegurou a deputada popular. Neste sentido, referiuse ao VII Plan Estratéxico Galego de Igualdade 2017-2020 que como fins a acadar contén: o fomento do emprego, do autoemprego e do emprendemento feminino; o plan de igualdade no sector público; a erradicación da segregación horizontal e vertical; o incremento da presenza da muller en ámbitos tecnolóxicos e dixitais; ou o Plan de Conciliación e Corresponsabilidade 2018-2021. “Este último documento xa está enriba da mesa e se concibe como unha nova forma de pacto social”, explicou Marián García.\nTal e como detallou Marián García, os datos de desemprego feminino están “en caída libre” e “a tendencia de que o paro ten rostro feminino está a mudar”. Así, no mes de marzo, 1.623 mulleres incorporáronse ao mercado laboral fronte aos 1.481 homes.\nNIN UNHA SOA LECCIÓN SOCIALISTA EN EMPREGO\nA deputada popular recordou tamén que o grupo socialista non está lexitimado para dar “nin unha soa leccións en materia de emprego, porque España nunca tivo tantos parados como cando o PSOE gobernaba: Vostedes destruían emprego a maior ritmo que o PP o crea”.\nPara finalizar, García Míguez referiuse á modificación do Estatuto dos Traballadores e da Lei de Igualdade para reducir a fenda salarial, prevista polo Ministerio de Emprego.


Falecen 14 persoas pola COVID-19 en Galicia – O Barbanza\nFalecen 14 persoas pola COVID-19 en Galicia\nSegundo datos do Ministerio de Sanidade Galicia é a comunidade co maior número de ingresos en UCI por Covid-19 entre o 21 e o 28 de febreiro. O país rexistrou un total de 27 ingresos en UCI polo coronavirus na última semana, situándose a primeira seguida de Andalucía (19) e Asturias (17).\nEses ingresos en UCI supoñen un descenso do 37% respecto a os 43 da anterior semana. En total desde o comezo da pandemia, 1.601 persoas con coronavirus pasaron polas UCI galegas. Os casos de Covid que necesitaron hospitalización no últimos sete días en Galicia foron 197 (incluíndo os ingresos en UCI),\nActualmente en Galicia hai 113 persoas en UCI con Covid, cunha ocupación do 14,3%. Esta taxa é seis puntos menor a unha semana antes. A ocupación media en España é o dobre (28%). O número total de pacientes Covid hospitalizados na comunidade galega é 477 pacientes, o cal representa un 5,66% de ocupación, por baixo da media española que se sitúa nun 9,36%.\nPor outra banda falecen 14 persoas que foran diagnosticadas con coronavirus en catro días. Con estas novas vítimas o número de mortos ascenden a 2.252 .\nMuller de 89 anos na residencia La Milagrosa da Coruña.\nMuller de 90 anos no CHUF\nMuller de 95 anos no CHUF\nHome de 95 anos na residencia La Milagrosa da Coruña.\nMuller de 86 anos no CHUAC\nMuller de 90 anos no CHUVI\nMuller de 83 anos no CHUS\nHome de 86 anos no HULA.\nHome de 89 anos no CHUF\nMuller de 81 anos na residencia CEGADI.\nMuller de 83 anos no CHUO\nHome de 82 anos no Hospital Virxe da Xunqueira\nHome de 71 anos no CHOP\nHome de 67 anos no Hospital Quirón Salud da Coruña.\nTodos eles con patoloxías previas


radiONeria: radiONeria pecha temporal as emisións a través da FM\n¡Animo! Seguro que vos vai moi ben por internet! Contade con todos nos!\nLiberdade de expresión...\nQue corten os canais de telebasura, por exemplo...\nAida S.L. dijo...\nNon deixemos que nos calen.Agora máis que nunca: RADIO NERIA É UN FALAR\nEu tamén me pregunto a quen lle interesa pecharlle a boca a bisbarra a través de radiONeria. Canta envexa e mala leite hai solta. Felicidades por un traballo ben feito amigos de radiONeria, seguiremos con vós.\nEstamos convosco para o que precisedes. Unha aperta e ánimo.


O uso do galego para todo\nUnha língua non pode perpetuar-se se non se exercita, unha língua non pode realizar-se se non se proxecta sobre un mundo real. Hoxe todos, ao parecer, concordamos nisto, mesmo aqueles que, non hai moito ainda, semellaban transixir co galego só como língua literária, cando non só como língua lírica. Teríamos asi –nese suposto restritivo– unha língua ritual, reservada, confinada, refreada, conxelada, e, polo tanto, esmorecida, reprimida, asfixiada, acadarmada. E consecuentemente, unha língua ferida de morte. Unha língua morta, un latin para especialistas, pronto inintelixíbel para o comun dos galegos. Se queremos de verdade que o galego viva, temos que facé-lo viver todas as vivéncias da sociedade actual. Non só as vivéncias estéticas, conforme a unha doble tradición, a tradición da nosa literatura moderna, encetada polos ilustrados e prerrománticos do século XVIII, e a tradición medieval, totalmente, ou cuase totalmente ignorada polos dezaoitistas, senón tamén as vivéncias do uso coloquial, do uso comercial, do uso notarial, do uso administrativo, do uso relixioso e do uso político. A língua galega ten que ser a língua normal dos galegos.\nRicardo Carvalho Calero, Umha voz na Galiza (publicado orixinalmente en La Voz de Galicia no ano 1981)\nCultura en liña: Aranjuez\nFragmento do adagio do Concierto de Aranjuez para guitarra e orquestra de Joaquín Rodrigo.\nIntérprete: Javier Merchán Sánchez-Jara\nCultura en liña: A danza: unha imaxe en movemento\nA danza é liberdade, e a través dela poderemos chegar a todos os rincóns do mundo, e por iso é tan importante (nestes momentos tan complexos para todas e todos) buscar maneiras de liberación e desconexión. Para todo isto a Compañía Nacional de Danza xunto co Ballet Nacional de España lanzaron un challenge para que, aínda que sexa desde a casa, deixemos fluír o noso corpo ao son da música do Bolero de Ravel, interpretada por Carlos Nuñez.\nLevar a cabo esta coreografía é unha maneira de, a través da danza, poder converter un día gris nun claro de luz ao final deste longo camiño que estamos a percorrer todas e todos xuntos.\nIntérprete: Rebeca Castro Doval\nCultura en liña: "El Cancionero de Carmen", pertencente ao "Proxecto Frederick"\nFrederick é un ratiño protagonista dun famoso álbume ilustrado de Leo Lionni que garda palabras, versos e historias no verán para os malos tempos do inverno. O proxecto Frederick consta de dúas partes e quere achegar aos nenos e nenas confinados a literatura de tradición oral. Na primeira parte da proposta, o estudantado tiña de facer unha gravación contando un conto, subilo a unha conta de YouTube habilitada para tal fin e compartila en redes sociais. Na segunda parte, os e as estudantes recolleron textos do cancioneiro tradicional infantil dos seus familiares (con especial atención ás personas maiores) e están a facer diferentes creacións audiovisuais para transmitirlles estes textos (cancións de xogo, ratafías, cancións de sorteo, adiviñas, nanas) aos nenos e nenas confinados.\nAutora: Iria Sieiro, da materia Lingua e Literatura Castelá e a súa Didáctica (Facultade de Ciencias da Educación), impartida por Patricia Carballal.\nCultura en liña: Bailando co mar - Arredores\nA canción está composta completamente por nós coa morriña que nos transmite o mar, o seu olor e o seu son. Foi gravada integramente por cada un desde a súa casa neste confinamento. Tocala nestes momentos transmítenos a liberdade (a pesar de atopármonos xa moito tempo recluídos). A liberdade de estar xunto ao mar, a liberdade de respirar o salitre, a liberdade de sentirnos ceibes. O tema fala dunha bailadora que expresa unha forma de deixarse levar. Bailar como vía de relaxación ou como forma de desconexión. Así nace esta canción, como forma de desafogue para nós. De expresar os nosos sentimentos e deixarnos levar (sobre todo, nestes intres tan duros para todos). A letra é de execución propia con influencia das coplas populares tradicionais galegas (ao seren descoñecida a súa orixe e o seu autor son coplas anónimas). Aínda que algunha das coplas teñen influencia do lugar de Cerqueda, Malpica de Bergantiños.\nIntérpretes: Icía Varela Gómez, Andrés Rodríguez Boutureira e Brian Rodríguez Pardiñas.\nCultura en liña: As mulleres nas artes e nas ciencias\nNesta exposición realízase un percorrido pola historia, dende a Antigüidade ata os nosos días, para dar a coñecer a vida e as achegas dalgunhas mulleres que sobresaíron no campo das artes e das ciencias como protagonistas, pioneiras, valentes e capaces. Unha mostra representativa que visibiliza a indubidable riqueza que proporcionaron ao mundo do coñecemento, dende ámbitos, como a matemática, astronomía, dereito, socioloxía, pintura, literatura, música, economía, escultura, bioloxía, arquitectura,...\nTamén pretende ofrecer modelos que nos leven a aproximarnos á ciencia con orgullo, dignidade e seguridade; esperte o sentido crítico, desmonte as ideas e os prexuízos, transmita a cultura da igualdade, rescate a memoria e sexa referencia de consulta e orientación para xerar respostas propias.\nAutoras/es: Rocío Chao Fernández, Dorinda Mato Vázquez, Roberto Suárez Brandariz e José María Mesías Lema.\nCultura en liña: Feliz Día do Libro\nA Biblioteca da Facultade de Economía e Empresa lémbranos a importancia da lectura nesta etapa de confinamento.\nCultura en liña: un poema para o Día do Libro\nLucía Cernadas ofrécenos un dos seus poemas para celebrar o(s) día(s) do libro.\nCultura en liña: O son da nosa aula interpretando "O son do ar" de Bieito Romero\nProxecto didáctico organizado e deseñado unha vez iniciado o confinamento, desde a materia Proxectos de Innovación e Investigación Educativa en Música, impartida por Rocío e Aurelio Chao, sendo o encargado da orquestración o tamén profesor da nosa Área, Francisco César Rosa Napal. Colaboraron voluntariamente estudantes do Máster de Secundaria do itinerario de Música, do Máster Universitario en Investigación e Innovación en Didácticas Específicas para Educación Infantil e Primaria, de Grao, e alumnado de doutoramento vencellado á Aula de Música, un dos cales, Abraham Felpeto Guerrero, encargouse da montaxe de audio e produción de vídeo. Cómpre salientar tamén a inestimable colaboración do autor da obra, Bieito Romero.\nActividades en liña: Condición física xeral\nNivel: medio. Duración: 56 min 17 seg\nDerradeira sesión desta serie de vídeos de actividade física, na que, desde a Área de Deportes da Vicerreitoría de Igualdade, Cultura e Deportes tratamos de acadar que, as persoas que os practicasen, levasen un confinamento o máis saudable posible. Moitas grazas polo seu seguimento. Esta última sesión ten como obxectivo traballar e mellorar a condición física desde unha perspectiva funcional e de saúde facéndoo de maneira global con exercicios que requiren un mínimo control na súa execución e un mínimo de forza. Material necesario: unha botella de auga (pequena) e unha toalla.\nActividades en liña: sesión de forza para corredores e camiñantes\nNivel: medio. Duración: 1 h\nSerie de exercicios encamiñados a traballar e mellorar a forza dende unha perspectiva funcional e de saúde. Especialmente dirixida para aquelas persoas que saian a camiñar e a correr nestes días e queiran completar a rutina de adestramento semanal. Material necesario: unha botella de auga (a de garrafón de 5 l, pero non é necesario que estea chea), unha caixa (que soporte o teu peso) e unha toalla.\nActividade física en liña: tonificación\nNivel: medio. Duración: 21 min 06 seg\nSesión de traballo de forza tanto de tren superior (bíceps, dorsal ancho, tríceps, deltoides...) como de tren inferior (glúteo, adutor, cuadríceps...) desta forma realizaremos un traballo de forma integral para os diversos grupos musculares nunha mesma sesión, de forma implícita, realízase tamén un traballo de equilibrio. Material necesario: toalla, roupa de deporte, 2 botellas de auga, dous trapos e unha esterilla.\nActividade física en liña: compensación da postura sentada (énfase en glúteo)\nNivel: medio. Duración: 28 min 52 seg\nSerie de exercicios concentrados especialmente no traballo de tren inferior, zona glútea concretamente, escollidos para compensar os acurtamentos e debilidades musculares propios de pasar un tempo excesivo sentadas/os. Material necesario: un par de medias (que substitúan a goma elástica), unha caixa/elemento ríxido que nos manteña nunha pequena altura e un pano (de limpar o po, por exemplo).\nActividade física en liña: rutina cardiovascular\nNivel: inicio-medio. Duración: 18 min 39 seg\nSesión de traballo cardiovascular mediante unha pequena coreografía, con pasos moi sinxelos. Material necesario: toalla, roupa de deporte e botella de auga.\nActividade física en liña: sesión de forza\nNivel: medio. Duración: 24 min 42 seg\nSerie de exercicios encamiñados a traballar e mellorar a forza desde unha perspectiva funcional e de saúde. Enfócase o traballo a todo o corpo e recoméndase realizar previamente un quecemento activo, así como, tras a sesión, un tempo de estiramentos. Material necesario: Unha botella de auga de 5 litros (non é necesario que estea chea), unha cadeira, unha caixa de zapatos e unha toalla.\nActividade física en liña: postura, estiramentos e benestar abdominal\nNivel: iniciación. Duración: 27 min 03 seg\nSesión que ten como obxectivo mellorar a nosa elongación na postura do corpo, recordar algunhas pautas dunha correcta postura sentada e activar a nosa faixa abdominal. Estiramentos, mobilizacións articulares, activación da musculatura do abdome e coordinación de todo isto coa respiración. Material necesario: unha cadeira e unha manta pequena ou coxín.\nActividade física en liña: traballo tonificación\nNivel: iniciación-medio. Duración: 25 min 00 seg\nSesión composta por 3 series de 8 exercicios de core, glúteo e perna, principalmente. Realización dun traballo que intenta compesar todas esas horas de teletraballo. Extensión dorsal, para conseguir unha postura menos cifótica potenciando o traballo das cadeas musculares posteriores. Material necesario: toalla, caixa, coxín (opcional), esterilla, roupa de deporte e botella de auga.\nActividade física en liña: compensación da postura sentada\nNivel: iniciación. Duración: 32 min 18 seg\nSerie de exercicios tanto de tren superior como tren inferior, escollidos para compensar os acurtamentos e debilidades musculares propios de pasar un tempo excesivo sentadas/os. Material necesario: Unha cadeira, unha toalla, unha manta e un par de medias (que substitúan a goma elástica).\nActividade física en liña: traballo cardiovascular con método uniforme\nNivel: iniciación. Duración: 18 min 00 seg\nTraballo cardiovascular mediante método continuo uniforme. Se desexamos maior dificultade e intensidade aumentaríase a velocidade, pódense realizar tres series. Material necesario: toalla, roupa de deporte e botella de auga.\nActividade física en liña: traballo de forza para membro superior\nNivel: iniciación. Duración: 36 min 44 seg\nSerie de exercicios encamiñados a traballar e mellorar a forza desde unha perspectiva funcional e de saúde. Enfócase o traballo no tren superior do corpo e máis especialmente no brazos e cintura escapular onde se fai énfase, de xeito especial, para axudar a compensar as posturas que o teletraballo ou a estancia nas casas pode potenciar. Material necesario: dúas botellas de auga de igual tamaño, un par de medias (ou calcetíns ou material elástico en sustitución da goma elástica) e unha cadeira.\nActividade física en liña: benestar ombros, pescozo e zona superior das costas\nNivel: iniciación. Duración: 23 min 25 seg\nSerie de exercicios para axudar a mellorar a mobilidade do ombro, estabilización e fortalecemento da cintura escapular así como permitir a apertura do noso peito co estiramento do pectoral o cal se ve acurtado xeralmente por mor de posturas cifóticas comúns do traballo de oficina etc. Material necesario: unha manta, un par de medias (en substitución da Thera Band ou banda elástica), unha botella pequena de auga e un pau da vasoira.\nActividade física en liña: circuíto de tonificación\nNivel: iniciación. Duración: 26 min 17 seg\nCircuíto de tonificación. Composto por dous bloques de dúas series cada bloque. Cada bloque consta de 5 exercicios, onde traballaremos diferentes grupos musculares como trapecio, deltoides, dorsal ancho, glúteo, psoas, core e outros músculos sinerxistas e estabilizadores. Material necesario: cadeira, botella de auga, toalla e esterilla.\nActividade física en liña: estiramentos\nNivel: iniciación. Duración: 35 min 03 seg\nSerie de exercicios para poder realizar unha rutina de estiramentos tras unha sesión de adestramento, ou ben realizar de maneira íntegra a sesión completa. Material necesario: Unha cadeira, unha toalla e unha caixa.\nActividade física en liña: traballo cardiovascular\nNivel: intensidade media. Duración: 26 min 26 seg\nNa sesión realízase traballo cardiovascular mediante un circuito formado por dous bloques. Cada bloque consta de 8 exercicios, dos cales se farán duas series. Cada exercicio dura 45 seg sendo 30 seg de traballo e 15 seg de descanso activo. Entre cada serie farase un descanso de 1,5-2 minutos de duración. Material necesario: toalla, roupa de deporte e botella de auga.\nActividade física en liña: respiración\nNivel: iniciación. Duración: 33 min 30 seg\nO seguinte vídeo ten como finalidade realizar exercicios de respiración axudando a osixenación do organismo, dos músculos e tecidos, e brindar enerxía para o movemento. Material necesario: toalla pequena e unha cadeira\nNivel: iniciación. Duración: 34 min 38 seg\nNivel: iniciación. Duración: 16 min 55 seg\nNivel: iniciación. Duración: 21 min 35 seg\nCover colaborativa da OCV da canción de Rozalén e Estopa


JAVIER GÓMEZ NOYA DISPUTARÁ O MUNDIAL IRONMAN 70.3 ESTE DOMINGO EN CANADÁ - Fegatri\nJAVIER GÓMEZ NOYA DISPUTARÁ O MUNDIAL IRONMAN 70.3 ESTE DOMINGO EN CANADÁ\nJavier Gómez Noya disputará o domingo en Quebec (Canadá) con Campionato do Mundo Ironman 70.3, que é de media distancia (1.900 metros de natación, 90 quilómetros de ciclismo e 21 de carreira a pe). Un novo reto para o galego, que ven de proclamarse campión do mundo de Tríatlon por cuarta vez.\nO galego xa leva uns días en Mont Tremblant aclimatándose ao lugar e o clima e descansando despois das grandes emocións da semana pasada, na que conseguiu o cuarto título mundial de tríatlon da súa carreira deportiva.\nA proba deste domingo será moi diferente, xa que é de un distancia moi superior á que fai Gómez Noya habitualmente: Un novo reto. Ademais, na inscrición hai deportistas moi importantes nesta distancia, polo que non será precisamente unha proba sinxela para o galego. Iso si, Javi volverá e enfrontarse a deportistas cos que hai uns anos competía nas probas das Series Mundiais, coma o alemán Jan Frodeno, co que xa viviu duelo destacados.\n← Prev: INSCRICIÓN DEFINITIVA XXVI TRÍATLON DO MIÑO/CTO GALEGO TRÍATLON 2014 Next: O 7 DE SETEMBRO CELEBRARASE EN LUGO O CAMPIONATO GALEGO DE TRÍATLON 2014 →


escocés (feminino: escocesa) adxectivo1 De Escocia ou dos seus habitantes. Unha delegación do Parlamento escocés. substantivo2 Persoa natural ou habitante de Escocia. No verán viñeron os pais, uns escoceses moi agradables. substantivo masculino3 Lingua gaélica falada en Escocia. O escocés ten especial difusión nas Terras Altas.


UE e Reino Unido acordan tratar de chegar a un pacto en 2020\nEfe 16 junio 2020 04:41 h.\nUE Estados unidos Reino unido Brexit\nBoris Johnson, en vídeoconferencia co continente. ANDREW PARSONS (Efe)\nVon der Leyen, Michel e Sassoli reuníronse con Johnson para chegar a un punto común desde o que buscarán máis conversación para non dilatar as negociacións\nA Unión Europea e o Reino Unido acordaron este luns intensificar as conversacións sobre a súa relación tras o Brexit para lograr un pacto antes de que termine este ano, despois de que Londres rexeite estender a transición na que se negocian os novos vínculos máis aló do próximo 31 de decembro.\nO club comunitario e o Goberno británico apoiaron acelerar as estancadas negociacións durante unha reunión de alto nivel na que participaron a presidenta da Comisión Europea, Ursula von der Leyen, e o primeiro ministro do Reino Unido, Boris Johnson, así como os líderes do Consello Europeo, Charles Michel, e da Eurocámara, David Sassoli.\n"As partes acordaron que se necesita un novo impulso. Apoiaron os plans acordados polos xefes negociadores para intensificar as conversacións en xullo e crear as condicións máis propicias para concluír e ratificar un acordo antes do final de 2020", aseguraron Londres e Bruxelas nun comunicado conxunto tras a videoconferencia, que comezou ao redor das 14.30 (12.30 GMT) e prolongouse durante pouco máis dunha hora.\nEngadiron que a intensificación do diálogo debería incluír, "se é posible", lograr un "pronto entendemento" sobre os principios nos que se basearía o acordo sobre a futura relación.\nAs conversacións sobre a relación do Reino Unido e a UE tras o Brexit permanecen estancadas e con escasos avances tras celebrarse catro roldas de negociación desde marzo, as tres últimas por videconferencia debido á pandemia de coronavirus.\nNON Á AMPLIACIÓN DA TRANSICIÓN\nCon todo, o Reino Unido rexeita estender a transición, na que se busca fixar os novos vínculos máis aló do próximo 31 de decembro, aínda que pode solicitar antes do 1 de xullo unha prórroga dun ou dous anos, ata finais de 2021 ou 2022.\nA semana pasada, Londres reiterou a Bruxelas a súa negativa a prolongar esa transición, que comezou tras a retirada británica da UE o pasado 31 de xaneiro e durante a cal se segue aplicando a lexislación comunitaria no Reino Unido.\n"Confirmei formalmente que o Reino Unido non prolongará o período de transición e que o momento da extensión agora pasou", escribiu o venres en Twitter o ministro británico do Gabinete, Michael Gove, tras a segunda reunión do comité conxunto do club comunitario e o Reino Unido encargado de supervisar a implementación do acordo de retirada.\nBruxelas tamén considerou definitivo o rexeitamento a unha prórroga, posto que se expresou na última reunión do comité antes de que expire o prazo para pedir a prolongación a final de mes. O comité conxunto, o organismo encargado de aprobar esa hipotética extensión, volverase a reunir a principios de setembro.\nAsí, a transición parece abocada a concluír once meses logo da saída do Reino Unido da UE.\nAnte o axustado calendario, os Vinte e sete e o Reino Unido decidiron a semana pasada intensificar as negociacións, unha medida á que deron a súa visto e prace os líderes comunitarios e británico hoxe.\nA UE e o Reino Unido teñen previsto manter reunións presenciais para negociar, xa sexan roldas completas ou citas máis reducidas, todas as semanas desde o 29 de xuño ata a que comeza o 27 de xullo en Bruxelas ou Londres. En agosto, espérase unha rolda negociadora na capital belga entre os días 17 e 21.\nDada a falta de progreso ata o momento, o negociador comunitario, Michel Barnier, constatou a principios de mes que non se pode "seguir eternamente así, máis aínda cando os británicos rexeitan estender o período de transición".\nAdemais, criticou a Londres por dar "marcha atrás" nos compromisos que asumira na declaración política sobre a futura relación, un documento que acompaña ao acordo de retirada e fixa as liñas xerais sobre os novos vínculos entre a UE e o Reino Unido, que deben concretarse na negociación actual.\nPara Barnier, se non se prolonga a transición, o novo pacto deberá estar concluído o 31 de outubro como moi tarde, posto que despois débese ratificar.\nAs posicións de Londres e Bruxelas seguen moi afastadas en asuntos fundamentais como as garantías para manter unha competencia xusta ou as cotas pesqueiras.\nNa videoconferencia deste luns, repasouse o estado das negociacións e tomouse nota" da decisión británica de non prolongar a transición.\n"Polo tanto, o período de transición terminará o 31 de decembro de 2020", recalcou o comunicado publicado tras o encontro, no que tamén se subliñou a intención das dúas partes de traballar "duro" para lograr un pacto sobre a futura relación e o seu compromiso coa implementación do acordo de retirada.\nEn Twitter, Charles Michel engadiu tras a videoconferencia que os países da UE "nunca aceptarán un acordo (sobre a futura relación) que vaia en contra dos intereses da Unión".\nIlla responde a Feijóo: "Os datos fánnolos chegar as comunidades autónomas"\nO Goberno aproba este martes os 16.000 millóns para as comunidades


Os asteleiros da ría ferrolá en situación extrema | MSR Galicia\nPosteado por: MSR Galicia | 22/09/2013\nOs asteleiros da ría ferrolá en situación extrema\nMSR-Galicia/ Tres meses e chega ó abismo. Nunca antes os estaleiros da ría ferrolá chegaran a esta situación extrema, coas dúas plantas aburadas pola falta de traballo e sen perspectivas de que, a curto prazo, vaia resolverse esta situación. A antiga Astano está sen ocupación e na vella Bazán os operarios afánanse por acabar o único barco en carteira, o Adelaide, que deixará Navantia o próximo decembro. O goteo de despedimentos comezou fai xa máis de dous anos e hai decenas de traballadores que xa esgotaron as súas prestacións. A crise máis dura do sector levou por diante empresas de referencia na comarca como: Talleres Cachaza, Elecnaval e Tecnymo, obrigou a facer a maleta levándose os seus coñecementos e experiencia a operarios cualificados e afundiu á comarca nunha recesión que disparou as listas do desemprego, pechando comercios e expulsado do mercado laboral a miles de persoas.\nO crac xa está aquí. Os protagonistas da crise do naval móvense entre a decepción polas promesas incumpridas e a esperanza de que cheguen novas obras para que o motor da economía de Ferrolterra poida pórse de novo a andar.\nTras dous anos de mobilizacións non se conseguiu nova carga de traballo. E os traballadores ven como se lles segue mentindo.\nAs empresas da comarca están a caer todas. Pendentes de todas as noticias sobre o flotel que non acaba de arrincar e sobre o posible encargo dos buques gaseiros para Repsol e Gas Natural.\nHai traballadores que levan tres anos non paro. Hai xente que marchou para Suíza, outros para Portugal, e para paradas de centrais en Tarragona, aquí non hai nada. Aínda que se logren obras para o sector, restará polo menos un ano para que xeren ocupación para moitos operarios, e mentras tanto aquí na comarca afundimos.\nO naval non ten futuro sen compromiso político co sector. A pesar de haber mercado, nin España nin Europa apostan por esta industria e deixan que continúe a fuga de persoal cualificado.\nO austericidio dos gobernos comunitarios provoca un drástico recorte dos orzamentos de Defensa e co a tesoirada aos encargos.\nFerrol teno especialmente máis complicado. A dependencia do naval para a comarca é absoluta. Hai moita empresa especializada, pero se o astro rei que é Navantia deixa de brillar, as empresas satélites morrerán ou terán que emigrar a outra galaxia se poden. E cando todo mude, que mudará, cústase moito retomar a actividade. Terase perdido o maior dos valores, o humano.\nNo interior do estaleiro estanse a ver uns 15 despedimentos cada semana.\nPublicado en Economía, Galicia, MSR, Trabajo\n« Caciquismo ourensán\nPor la defensa de lo público »\nCómo podo conseguir unha papeleta vosa? No meu colexio electoral nunca atopo ningunha e nunca puiden votarvos! Deberiades deixar iso claro na vosa páxina principal, tomade conciencia de que sodes un partido minoritario! Pero ánimo que sodes o grupo patriota máis votado de GZ. Saúdos. PATRIA E SOCIALISMO REVOLUCIONARIO!\nBy: GZ é España on 20/11/2013


6 Prazas: 2 habitacions dobres, 1 habitación de matrimonio, 3 cuartos de baño\nExteriores en pedra do pais con aciro inoxidable, interiores en madeira cun toque de modernidade, todo sen renunciar a maior comodidade e a alta decoración. Poñemos a tua disposición todo o necesario para que a tua unica preocupación sexa disfrutar das vacacions que te mereces nun entorno privilexiado.\nCalefacción por chan radiante. Auga quente por enerxia solar.\nCociña equipada con todolos electrodomésticos (lavalouza, lavadora, microondas) e utiles, louza, cristalería e unha despensa básica.\nSalón con cheminea, equipado con TV, DVD con películas, TV por satelite, mini cadea musical, PC con conexión a Internet por ADSL e Wifi, biblioteca e multiples xogos de mesa.\nA casa dispon de 3 baños, 2 deles con ducha efecto chuvia e o outro con bañeira de hodromasaxe.\nDireción: Lugar de Viño, nº 31 36945 Hío – Cangas (Pontevedra) – Galicia (España)\nNº oficial: VT-PO-12\nEnderezo: Baixada a Viño, nº 39\n2 habitacions dobres, 1 habitación de matrimonio\nA casa dispon de 3 baños, 2 de eles con ducha efecto chuvia e o outro con bañera de hidromasaxe.


Kids Games Online Coloring\nFotos fermosos e cores brillante ofrecer color xogo on-line de nenos. Utilice a súa imaxinación e xogos para nenos color será a base para a creatividade.\nXogos infantís para colorear en liña son deseñados para todos os nenos de todas as idades. Estes xogos van axudar a decorar un neno do mundo nunha diversa paleta multi- cor de cores. Razukrashki favorito sempre en gran demanda no mercado. Estes xogos non só vai levar un tempo libre do neno, pero tamén axudar a aprender. Fotos embelecemento desenvolver un sentido de cores e as súas combinacións, ensina as nocións básicas de deseño. Un neno con unha gran paixón xoga xogos de color para os nenos e con gran pracer mellora a súa técnica e habilidade. Cores antes que podería mercar nun quiosco e, o mundo moderno, eles teñen a internet, e iso é unha enorme vantaxe, xa que é cómodo, moderno, libre, diverso e informativo! Non perda a oportunidade de dar a un neno é xogar estes xogos. Pensa en min, o seu fillo vai estar satisfeito! Unha gran variedade de imaxes e técnicas de pintura non vai deixar o seu fillo indiferente. En xogos de color para os nenos e os mozos poden xogar mamá e papá co seu bebé, que vai axudalos a inculcar un neno a capacidade de xestionar un ordenador, coordinar os seus movementos, control e razoamento lóxico.


Nomeamento de Ricardo Sieiro como concelleiro de Obras Infraestruturas e Urbanismo - Concello - Concello de Xinzo de Limia\nPLENO EXTRAORDINARIO 12/04/2018\nNomeamento de Ricardo Sieiro como concelleiro de Obras Infraestruturas e Urbanismo\nNomeamentos dos novos tenientes de alcalde e comisión de goberno\nNa mañá de hoxe día 12 de abril o novo alcalde López Casas fixo a súa primeira convocatoria de pleno, neste caso extraordinaria na que informou ao pleno da nova distribución das comisións informativa, dos compoñentes da comisión de Goberno, dos tenentes de alcalde e as competencias que asume o novo concelleiro Ricardo Sieiro.\nA primeira comunicación foi a das competencias que asumirá ata o final da lexislatura o novo concelleiro sendo as de Obras, Infraestruturas e Urbanismo cunha dedicación parcial de 35 horas semanais e cunha achega por parte das arcas municipais de 1900 euros brutos en 14 pagas incrementándose na cotización a Seguridade Social, por parte do Concello.\nDespois deste comunicado deulle a palabra aos membros da oposición os calesrexeitando en primeiro lugar, déronlle a benvida ao novo concelleiro e felicitaron o novo alcalde, xa que no pleno anterior non tomaran a palabra.\nDespois da benvida e felicitacións Ramiro (BNG) Manuel (XA) e Elvira Lama(PSOE) foron rechazando cada un a dedicación parcial do novo concelleiro argumentando que esa concellería non tiña , por desgraza, tanto traballo posto que no que se levaba de lexislatura as obras , para eles eran nulas. Taméasinarn fixeron fincapé en que o Concello ten dous técnicos superiores e unha aparelladora que son os que fan os traballos, informes e que o concelleiro solo ten que firmar.\nO portavoz do PP Manuel Cabas, solicita para o traballo do novo concelleiro, polo menos, o beneficio da dúbida e que menos que 100 dias, para poder xulgar a súa labor. Tamén indicou que aínda que a súa dedicación era de 35 horas el sabía que ía ser total as 24 horas do día.\nDespois de dúas intervencións a hora da votación os concelleiros do PP fixérono positivamente a favor da proposta e os membros da oposición conxuntamente votaron en contra.\nNOVOS TENENTES DE ALCALDE E COMISIÓN DE GOBERNO\nA continuación o alcalde deu a coñecer os nomeamentos dos novos tenentes de alcalde recaendo o primeiro en Manuel Cabas, que será a súa vez o portavoz do grupo popular no pleno e segunda tenente a Teresa Puga.\nAsí mesmo notificou a entrada da Sra. Puga na comisión de goberno que se reunirá o primeiro día hábil da semana en sesións ordinarias e as extraordinarias que a presidencia crea necesarias.\nPor último e para finalizar o pleno comunicou a todos os presentes os nomes dos concelleiros que formarán parte das distintas comisións informativas.


O Comité Clínico da Xunta suspende as competicións autonómicas e os adestramentos a partir do xoves – O Barbanza\nO Comité Clínico da Xunta suspende as competicións autonómicas e os adestramentos a partir do xoves\nXaneiro 19, 2021 S.R.\nO Comité Clínico da Xunta anunciou hoxe a suspensión das competicións a nivel autonómico e os adestramentos a partir das 00:00 horas do xoves. Soamente estarán permitidos os adestramentos de forma individual ou cun máximo de 4 persoas. Sen embargo, si se manteñen as competicións a nivel estatal.\nOs ximnasios tamén terán medidas novas, relacionadas co uso dos vestiarios e a interacción social. Nas localidade onde está paralizada toda actividade non esencial, os ximnasios e os recintos deportivos deben botar o peche. Non se coñece con certeza a data límite destas medidas, pero Feijóo sinalou que “ata mediados de febreiro, como mínimo, estarán en vigor”.\nAs novas medidas supoñen a paralización de 40 equipos de Preferente e 147 ligas de fútbol base galegas, así como das competicións a nivel base de deportes como o voleibol ou pádel.


O conselleiro de Facenda recalca a importancia de manter un “crecemento san” que aposta polo rigor orzamentario, blinda o gasto social, fai máis investimentos e paga mellor - Notas de Prensa - Consellería de Facenda\nO conselleiro de Facenda recalca a importancia de manter un “crecemento san” que aposta polo rigor orzamentario, blinda o gasto social, fai máis investimentos e paga mellor\nO conselleiro de Facenda recalca a importancia de manter un "crecemento san" que aposta polo rigor orzamentario, blinda o gasto social, fai máis investimentos e paga mellor\nValeriano Martínez inaugurou hoxe as xornadas ‘O gasto público en España: presente e futuro', organizadas por Funcas e a rede de investigadores RIFDE\nDestacou que o obxectivo é acadar unha evolución positiva da economía "sen poñer en risco o futuro e sen que supoña unha carga para as vindeiras xeracións"\nSantiago, 27 de maio de 2015.- O conselleiro de Facenda, Valeriano Martínez, recalcou hoxe a importancia de manter en Galicia un "crecemento san" que aposta polo rigor orzamentario, permite manter o gasto social e realizar máis investimentos, e ao mesmo tempo serve para que a Xunta de Galicia atenda con máis axilidade aos seus provedores.\nO titular de Facenda participou hoxe en Santiago na inauguración das xornadas ‘O gasto público en España: presente e futuro', organizadas por Funcas e a Rede de Investigadores en Financiamento Autonómico e Descentralización Financeira en España (RIFDE).\nNa súa intervención, Valeriano Martínez destacou a relevancia de "acadar a maior eficacia e eficiencia no gasto" por parte das administracións públicas, e insistiu en que se trata dunha cuestión que neste momento está plenamente asumida "por todas as institucións e axentes sociais, e tamén pola cidadanía".\nA este respecto, o conselleiro explicou que o Goberno galego está a apostar no eido do gasto público por un "crecemento san" que permita acadar unha evolución positiva "da economía galega e do noso benestar sen poñer en risco o noso futuro, e sen que isto supoña unha carga para as xeracións que virán despois de nós".\nO conselleiro recordou que este modelo de gasto baséase, en primeiro lugar, no rigor orzamentario, a través dun control do déficit público e do endebedamento. Sobre isto, lembrou que en 2014 Galicia foi unha das catro comunidades que cumpriu o obxectivo de estabilidade orzamentaria, e ademais foi a comunidade de réxime común que menos incrementou o seu endebedamento.\nAdemais, Valeriano Martínez explicou que Galicia está a manter blindado o gasto social, unha "cuestión innegociable" nun territorio que ten un alto nivel de avellentamento e de dispersión xeográfica que repercute no gasto sanitario ou educativo. Así, lembrou que o gasto social xa representa nos Orzamentos da Xunta case o 80% do total de gasto, unha porcentaxe que ten aumentado nos últimos anos.\nDurante a súa intervención, o conselleiro de Facenda sinalou que Galicia tamén está apostando por non penalizar os gastos de capital. "Entendemos que o investimento é unha ferramenta clave para o desenvolvemento territorial, social e económico á cal non podemos renunciar", indicou, lembrando que a Xunta "está a manter un alto nivel de gasto en investimentos". De feito, Galicia é a terceira comunidade autónoma que fixo maior esforzo inversor no 2014, dedicando 3,5 puntos máis que a media de comunidades.\nFinalmente, remarcou que o cuarto piar deste "crecemento san" pasa por acadar un alto nivel de pagamentos, dado que "é necesario que as administracións respondan con rapidez ás súas obrigas con empresas e provedores". A este respecto, destacou que Galicia é a terceira Administración autónoma que paga con máis axilidade, nun tempo medio un mes inferior á media de comunidades.


O Parlamento Europeo entra en fase adulta no peor momento posible\nsábado 1, xuño 2013\nO descrédito da eurozona favorece os partidos euroescépticos de esquerdas e dereitas nas elección sde 2014. Na nova lexislatura a Eurocámara comportarase como tal e elixirá o presidente ou presidenta da Comisión. Ou tentarao.\nAs grandes marcas de roupa europeas e estadounidenses presionan os seus provedores asiáticos, como os que traballaban no edificio derrubado no que morreron máis de trescentas persoas, para que manteñan baixos os custes. En 2011 os sindicatos propuxeron un sistema de inspección e as multinacionais rexeitárono.\nVencedores e perdedores na última guerra de Israel e Hamás\nUnha semana de bombardeos. 177 palestinos mortos. Seis israelís mortos. As operacións militares concluíron moito antes do que se esperaba en Israel, até o punto de que varios medios e análises indican alí que é imposible que o Goberno de Netanyahu conseguise todos os seus obxectivos. Quen son os vencedores e perdedores do último capítulo deste conflito sen fin?\nQuen comezou a disparar en Gaza?\nDende 2009, os ataques da aviación israelí e dos grupos palestinos remataron sendo controlados pola mediación exipcia. Pero esta vez os israelís están a subir a aposta. Xa son 39 as persoas mortas en Gaza polos ataques.\nAtaque sobre Gaza: comeza a campaña electoral israelí\nAhmed Yabari, líder do brazo militar de Hamás, morreu este mércores xunto con outros nove palestino nun ataque israelí sobre Gaza. Aluf Benn, director de Haaretz, ve a ofensiva israelí sobre Gaza como a continuación dunha tendencia moi presente na política israelí. Se se achega a data de eleccións, os militares teñen traballo extra\nObama non era tan vulnerable como crían os seus rivais\nIñigo Sáenz de Ugarte mércores 7, novembro 2012\nAngela Merkel devolve España á crúa realidade\nO Goberno alemán prioriza os intereses electorais da chanceler e impón o atraso da recapitalización directa dos bancos españois a 2014, malia que o Estado español precisábaa canto antes.


Losada reclama a comparecencia de Feijóo para explicar os cambios de goberno e os efectos dos recortes de Rajoy - PSdeG-PSOE\nInicio Parlamento de Galicia Losada reclama a comparecencia de Feijóo para explicar os cambios de goberno e os efectos dos recortes de Rajoy\n02.01.2012 32641281A Abel Losada, recortes Rajoy, remodelación goberno galego 0\nO portavoz do Grupo Socialista, Abel Losada, presentou hoxe dúas solicitudes de comparecencia de Feijóo, para explicar os cambios no seu goberno e para presentar a posición da Xunta diante dos recortes de dereitos anunciados por Rajoy. Dixo que o retraso nos nomeamentos das novas conselleiras de Sanidade e Facenda denota “falla de seriedade” do presidente da Xunta.\nLosada dixo que Feijóo está a demostrar que Sanidade e Facenda son “prescindibles e non estratéxicas” para o seu proxecto e sinalou que “hai moitos máis conselleiros incompetentes e prescindibles”. Advertiu ao presidente da Xunta que non replique nestas consellerías a situación do Igape, que permaneceu descabezado durante catro meses, e clarifique canto antes quén substituirá ás dúas conselleiras.\nNeste sentido, reclamoulle ao presidente que “deixe de marear a perdiz de si reducirá o número de consellerías” cando “o grave e dramático é que Galicia nunca tivo tantos parados na súa historia, con 253.000, e 75.000 persoas viven en fogares sen ingresos”. Suxeriu así que devolva a confianza aos axentes económicos e cambie tamén ao conselleiro de Economía e Industria.\nAsí mesmo, reclamou que demostre a importancia da loita contra o desemprego “fronte a unha conselleira que se dedica a viaxar por Galicia predicando textos elaborados por consultorías” mentres evita tomar unha soa medida proactiva. Apuntou tamén ao conselleiro de Educación, quen ven de auspiciar un recorte de 400 millóns de euros no seu departamento mentres reduce a plantilla en 1.000 mestres no ensino público.\nO responsable socialista solicitou hoxe tamén a comparecencia de Feijóo para dar conta da posición da Xunta diante dos recortes drásticos decretados por Rajoy, así como dos efectos que terán sobre Galicia e as medidas previstas pola Xunta para palialos. Anticipou que estas medidas suporán “incrementar os problemas obxectivables” provocados pola falla de xestión do Goberno galego.\nAsí, dixo que o aumento de impostos, que prexudicará ás clases medias ao gravar 3 euros de IRPF por cada euro dos impostos sobre o capital, suporán unha perda de 315 millóns de euros para o conxunto dos galegos e galegas. Esta medida, tomada “sendo consciente da súa inequidade”, provocará unha redución da renda dispoñible, e polo tanto unha diminución do consumo e consecuentemente a caída da actividade económica”.\nAdemais, os recortes nas partidas de gasto detraerán 535 millóns que eran para as infraestruturas e o I+D+i de Galicia, mentres as consellerías responsables na Xunta demostran “incapacidade e a súa virtual desaparición”. Mentres, a desaparición da renda de emancipación suporá a perda de 54,4 millóns de euros cada ano e a paralización da Lei de Dependencia deixa “no limbo” a 55.000 persoas pendentes da súa prestación.\nFinalmente, advertiu que a “suposta revalorización das pensións” do 1 por cento, ao manterse por debaixo do IPC, na realidade supón “perda de poder adquisitivo” dos pensionistas galegos, nunha autonomía que ten as pensións medias mais baixas do Estado e que rexistra un elevado índice de envellecemento da súa poboación.\nO Parlamento como decorado teatral\nLosada amosou hoxe a “perplexidade e malestar” dos socialistas galegos polo feito de que o presidente da Xunta escollera o Salón de Plenos do Parlamento “como decorado teatral” para realizar a mensaxe de Fin de Ano. Criticou que tome a sede da soberanía de Galicia para facer un acto do Executivo “cando sistematicamente négase a comparecer na Cámara autonómica”.\nCriticou a actitude tanto do presidente do Parlamento como da presidenta da Cámara ao aceptar este acto e recomendoulles “que lle pidan aos Reis Magos un exemplar do ‘Espírito das Leis’ de Montesquieu, onde explica a separación de poderes. Dixo que este acto supón un “exemplo paradigmático” de que “o goberno galego considera o Parlamento como unha segunda sala de prensa anexa a San Caetano”.\nInstou ao presidente da Xunta a aceptar as comparecencias presentadas hoxe polos socialistas galegos e rachar así coa costume de rexeitar tódalas súas comparecencias, coa que evidencia a súa “desaparición” do Parlamento de Galicia, mentres os membros do seu goberno “só comparecen para facer roldas de prensa”.\nO responsable socialista criticou o “sistemático incumprimento” dos compromisos do Goberno galego, que aínda ten 33 leis “pendentes”, de acordo cos anuncios de Feijóo, mentres subliñou a “vontade de consenso e diálogo” amosado polos socialistas. Como exemplo, lembrou que das 14 Leis aprobadas polo Parlamento neste ano os socialistas apoiaron cinco, abstivéronse en dúas e votaron en contra de outras sete.\nEsta vontade de cooperación non se corresponde coa actuación do Goberno, que “incumpre sistematicamente” os acordos aprobados na Cámara, agravando unha situación de parálise económica e aumento do desemprego en Galicia á que Feijóo responde co recorte drástico duns servizos sociais que “deberan ser cada vez mais sólidos e potentes”.\nComo consecuencia, Galicia acada o nivel de parados máis alto da súa historia, crecendo a un ritmo moi superior á media do Estado, con datos económicos “moi negativos”, cun medre do PIB “menor que no resto de España” e coa “paralización do Índice de Produción Industrial, que mentres en España descende un 0,7 por cento, en Galicia faino oito veces máis, reducíndose nun 6,9 por cento.\nArtigo anterior\tPachi Vázquez avoga por "traballar xuntos" para saír da crise e critica a visión "fatalista" de Feijóo Artigo seguinte\tO cambio de Goberno supón a “renuncia” de Feijóo a impulsar a saída da crise


Lugo: Lecturas de verán\n10/07/2019 11:45 h\nDeste verán ficarán na lembranza un feixe de imaxes e momentos, de fotografías e cunchas no fondo das bolsas da praia, e, de seguro, tamén o pouso dalgunhas lecturas.\nHai unha conexión moi particular entre verán e lectura que se fai sentir mesmo na prensa, que acolle nestes meses un espazo para a creación literaria. As praias déixannos estampas de libros baixo parasoles, agardando sobre as toallas. O verán é tamén un motivo literario recorrente en historias nas que acontece algo que fai que ese sexa o último verán da infancia, nas que se descobre o amor, ou que a vida é máis complexa do que pensabamos; veráns que o mudan todo e que son, como na obra de Tenneesse Williams que foi levada ao cinema cunha sublime Elizabeth Taylor, de súpeto, o último verán. Nun verán transcorre Bos días, tristeza, de Françoise Sagan, ou Cruceiro de verán, de Truman Capote. Tamén, demostrando que o máis radical e tráxico pode acontecer en verán, Agosto do 36, de Xosé Fernández Ferreiro, ou O sol do verán, de Carlos Casares.\nEn verán, din as estatísticas, é cando máis lemos e tamén, ao regreso, cando máis nos separamos. Creo que é porque a nosa vida se tece, sobre todo, de veráns, deses intres nos que todo se detén e nos que pensamos como continuar.\nHai persoas que enferman todos os veráns, quizais porque ese é un luxo que non poden permitirse noutra época. Aparentemente trivial e lixeiro, fóra do tempo e de canto importa, por iso mesmo deberiamos aprender a respectar a súa natureza subversiva, radical e poderosa. Non neguemos o que o verán nos trae.\nCarlos Casares Lugo ciudad


XINZO ADIANTE PRESENTA UNHA MOCIÓN URXENTE PARA SOLICITAR QUE SE DECLARE O...\nXINZO ADIANTE PRESENTA UNHA MOCIÓN URXENTE PARA SOLICITAR QUE SE DECLARE O CONCELLO DE XINZO DE LIMIA ZONA CATASTRÓFICA POR INUNDACIÓN\nAs fortes e continuadas chuvias que se produciron nas últimas semanas provocaron que moitas parcelas situadas no noso concello e destinadas a uso agrícola -e, singularmente aos cereais-, estean a día de hoxe inundadas, polo que a colleita de cereal periga. Isto, nunha comarca agrícola como a nosa pode producir un grave prexuízo económico para os agricultores e, como consecuencia, para o resto de sectores económicos, que dependen en grande medida de que o noso sector primario teña vitalidade e xere beneficios.\nA xestión destas emerxencias e a minimización dos danos requiren o esforzo e colaboración de todas as Administracións Publicas implicadas mediante a actuación coordinada.\nXa que logo, desde Xinzo Adiante consideramos necesario que as distintas administracións, comezando polo concello, tomen decisións encamiñadas a tratar de paliar as perdas que as fortes chuvias desta primeira quincena de marzo causaron no sector agrícola da nosa comarca.\nNeste sentido, o portavoz de Xinzo Adiante, Manuel Pérez Campos, vén de presentar unha moción urxente no concello, para propoñer que o pleno adopte os seguintes acordos:\nPrimeiro.- Acordar a declaración de zona catastrófica neste termo municipal polas choivas producidas durante a primeira quincena do mes de marzo.\nSegundo.- Tramitar as solicitudes de axuda á Subdelegación do Goberno, achegando a documentación necesaria para acollerse ás mesmas. E no seu caso, a outras Administracións Públicas que sexan pertinentes.\nTerceiro.- Solicitar a colaboración e cooperación de todas as Administracións Públicas implicadas, dando traslado deste acordo a; Ministerio do Interior,\nXunta de Galicia, Delegación do Goberno en Galicia; Deputación Provincial de Ourense.\nxinzo limia catastrófica adiante INUNDACIÓN\nXINZO ADIANTE PRESENTA UNHA MOCIÓN URXENTE PARA SOLICITAR QUE SE DECLARE O CONCELLO DE...


Google non se cansa de xogar con nós. Agora un Nexus 6 de LG? – Mallando no Android\nGoogle non se cansa de xogar con nós. Agora un Nexus 6 de LG?\nAutor Álvaro M. Souto O día 18 Agosto, 2015 Non hai comentarios\nOs rumores que chegan até todos nós ían dirixidos á presenza este ano de dous terminais Nexus. Un deles sería o Nexus 5, fabricado por LG e o outro chamaríase Nexus 6 e o encargado de fabricalo sería Huawei.\nAté aquí todo normal, pero onte pola noite aproveitando a nova da actualización das función de Google Fotos na súa versión web da que vos falamos recentemente, filtrouse unha imaxe na que amosan que a imaxe está tomada cun LG Nexus 6.\nAdemáis de dicirnos que a foto está feita con ese hipotético Nexus 6 de LG, infórmasenos da apertura f/2.4 entre outras características de como foi tomada a foto.\nTal e como titulamos o artigo só está Google xogando con nós ou é un deses “erros” controlados pola compañía americana?. Saberémolo en cuestións de semanas.\nElephone lanza o Elephone P9000 Edge\nElephone vén de anunciar novo terminal, o Elephone P9000 Edge, …\nNexus, unha saga en 5 vídeos. Lémbralos todos?\nHoxe queremos botar a vista atrás e co gallo do …


O Psoe acusa á Xunta de non ter feito “absolutamente nada” dende 2014 para reducir a contaminación - BadalNovas\nInicio Política O Psoe acusa á Xunta de non ter feito “absolutamente nada” dende...\nO portavoz de Agricultura do Grupo Socialista, Martín Seco, acusou hoxe ao goberno galego de non ter feito “absolutamente nada” para apoiar ás pequenas explotacións gandeiras galegas na redución obrigada de emisións contaminantes provocadas polos xurros. Seco presentou unha pregunta oral na que advertiu que a Xunta leva sete anos sen tomar medidas e “deixando que nos atropelen os problemas”.\nSeco apuntou á entrada en vigor do decreto 1078/2014, que obriga aos beneficiarios de axudas da PAC de tomar medidas para a xestión dos detritos que producen emisións á atmosfera –amoníaco- e nos acuíferos–nitratos-, de acordo coa normativa comunitaria. Aquela normativa abriu un período de excepcionalidade no que o goberno galego non fixo máis que “chutar o balón para diante e queixarse” sen tomar ningunha medida.\nCensurou que ao goberno galego “isto non lle importa”, por canto aínda non designou designar zonas de nitratos, cando Galicia ten ata 41 puntos sen designar como zonas vulnerables e, segundo o Ministerio, esta Comunidade Autónoma ten evidencias de contaminación significativa nas súas masas de auga.\nReclamoulle ao goberno galego que “tome medidas importantes para adaptarse ás condicións que marca a UE e ir facendo que as granxas gandeiras poidan adaptar a súa forma de traballar a que se cumpra este tipo de cuestións que se marcan dende a UE”.\nExplicou que dende a entrada do real decreto “é obrigatorio aplicar de forma localizada ou enterrada os xurros para poder cobrar as axudas da PAC”, e explicou que ata hoxe en Galicia mantéñense excepcionalidades relativas a pendentes, superficies e cultivos. Estas non foron aproveitadas pola Comunidade Autónoma nin polo goberno de Rajoy para introducir novas prácticas que reduzan as emisións e contaminación do solo.\nO Ribeiro mantén as mesmas cifras ca onte, con sete concellos libres de covid\nMarina Ortega do grupo socialista urxe a Xunta para axilizar unha nova captación de auga en Castrelo de Miño\nAgradecemento da familia de D Ramón José Pérez Álvarez


A Deputación destina 280.000 euros á mellora dos accesos ás praias de Meirás | Concello de Valdoviño\nA Deputación destina 280.000 euros á mellora dos accesos ás praias de Meirás\nEnviado por admin a Mér, 24/04/2019 - 11:53\nMellorar a accesibilidade e os camiños e equipamentos de ocio existentes no acceso ás praias da parroquia de Meirás, ademais de dotalas dunha zona de aparcamento disuasorio e o acondicionamento do campo anexo é o obxectivo do convenio para o que a Deputación da Coruña destina un total de 280.000 euros.\nUn total de 280.000 euros, o 80% do orzamento total do proxecto que ascende a 350.000 euros, é a achega que a Deputación da Coruña destinará ás obras de mellora dos accesos ás praias de Meirás, namentras que o Concello aportará o 20% restante, nunha actuación que contribuirá á rexeneración ambiental e a reordenación da zona e permitirá trasladar a Festa do Porto dun enclave de especial interese natural que está considerado espazo protexido. A Deputación da Coruña responde así á demanda de entidades sociais e deportivas para un proxecto que suporá tamén a rexeneración ambiental dun espazo protexido.\n"O proxecto é froito do compromiso do goberno da deputación da Coruña con entidades sociais e deportivas da localidade que trasladaron a necesidade desta actuación para a promoción turística e tamén para a mellora de accesos e conservación ambiental dun espazo especialmente protexido", sinala o deputado de Contratación e Patrimonio, Xesús Soto.\nO convenio de colaboración entre a Deputación da Coruña e o Concello de Valdoviño foi aprobado este luns na comisión de Cooperación, Plans Provinciais, Asistencia a Municipios, Turismo e Patrimonio Histórico Artístico que preside o deputado Xosé Regueira e está incluído na orde do día do pleno que este venres se celebrará na institución provincial.\nO proxecto forma parte do labor da Deputación da Coruña de fomento dun turismo de calidade e responsábel, cun acceso adaptado a todas as persoas e con respecto á biodiversidade, á paisaxe e a riqueza natural do territorio.\nA proposta construtiva contempla a colocación de beirarrúas perimetrais de dimensións suficientes para o tránsito de persoas con mobilidade reducida a pavimentación dos viais e a diferenciación da zona de aparcamento para unha mellor delimitación e organización do tráfico rodado. Habilitaranse tamén pasos de peóns a nivel e zonas de estacionamento para persoas con dificultade de mobilidade e acondicionarase o actual campo da festa como un espazo multiocio para a práctica de actividades ao aire libre.\nReunión entre Deputación e Concello


Novos verquidos contaminados á Ría - Plataforma pola defensa da Ría de VIgo\nNOVOS VERTIDOS CONTAMINADOS Á RÍA DE VIGO, INCOMPETENCIA DAS ADMINISTRACIÓNS E INCUMPRIMENTO REITERADO DA DIRECTIVA MARCO EUROPEA DA AUGA.\nA pesares de termos denunciado en diversas ocasións as verteduras directas de augas fecais á ría de Vigo, procedentes dos aliviedeiros, da rede de colectores de marxe de ría, no concello de Soutomaior. éstas séguense producindo a cotío sen o tratamento de depuración preceptivo.\nEstes acontecementos, incomprensibles a día de hoxe, cáusannos fonda preocupación así como desconcerto ó comprobar que as administracións públicas, neste caso administración local, non responden ante semellantes atentados á calidade das augas da ría de Vigo da que depende o sustento de tantas familias que traballan no sector pesqueiro e extractivo.\nSabemos que o Organismo ou empresa concesionaria da depuración das augas residuais son as responsables directas de tales atentados contra o medio natural, pero tamén que o concello de Soutomaior ten a obriga de facer cumprir o prego de condicións así como a de empregar os sistemas de control necesarios e a incoación dos expedientes disciplinarios pertinentes.\nTodos os puntos de vertido teñen algo en común, o mal funcionamento, ou paralización, dos pozos de bombeo e así se pode comprobar nos aliviadeiros ao longo da costa Porto de Arcade, (xunto a EDAR), Praia Matilde, ao carón da Ponte Romana, EDAR de Soutomaior,etc, que levan meses vertendo directamente á ría e ao río as augas do saneamento sen tratamento de depuración.\nDespois de terense feito importantes investimentos para o saneamento integral da ría de Vigo, como cidadáns responsables coa natureza, non podemos calar e mirar para outro lado por iso denunciamos enerxicamente ditas verteduras contaminantes nas que é partícipe, por omisión de funcións, o concello de Soutomaior, que tería que velar pola saúde dos seus cidadáns e pola economía de subsistencia das xentes do mar que depende da calidade das augas da ría.\nRemarcamos a gran emeroteca sobre as diferentes denuncias presentadas por diversos colectivos e persoas ao longo dos ultimos anos, denuncias ante o 112, Augas de Galicia, Seprona ou na policia municipal, sin que se teña dado unha solución efectiva ao problema.\nA este respecto temos presentado escrito no concello de Soutomaior SOLICITANDO do Sr. Alcalde como responsable máximo do concello e en cumprimento da Directiva Marco da Auga da UE, sexan adoptados os acordos e xestións oportunas aos efectos de:\nEstablecer un protocolo axeitado que permita aos departamentos do concello, responsables desta área, exercer un control efectivo do correcto funcionamento das estacións de bombeo e das EDARS.\nEsixir ao Organismo ou empresa responsable do tratamento de augas residuais o cumprimento do servizo contratado e, dado o caso, como na actualidade, incoar os expedientes sancionadores que correspondan así como as demandas legais por incumprimento de contrato.\nDesconectar da rede de alcantarillado as diversas conexións de augas pluviales e evitar que se volvan a conectar para diminuir a carga nos colectores de marxen de ría e mesmo das estacións de bombeo para rematar dunha vez coas verteduras contaminantes á nosa ría.\nSe nos dea traslado das actuacións que se practiquen sobre os apartados anteriores.


Barro pasa nunha semana do nivel básico de restricións ao medio alto polo avance imparable da covid-19 - Pontevedra Viva\nAlberto Núñez Feijóo, Julio García Comesaña e Fabiola García participan por videoconferencia na reunión do comité clínico de expertos sanitarios\nLuns 28 de Decembro, 2020 ás 23:00 do Luns 28 de Decembro, 2020\nO avance imparable da covid-19 elevou de forma importante as restricións impostas no concello de Barro para intentar frear a expansión da pandemia. Pasa de estar no nivel básico ao medio alto, o mesmo que está activo nestes momentos en Pontevedra, Poio, Marín e Meaño.\nO comité clínico da Consellería de Sanidade que fai seguimento da evolución da covid-19 en Galicia acordou este cambio na súa reunión deste luns. Na última reunión, de hai tan só unha semana, mantivérase o nivel básico. Xusto nesta xornada, no municipio hai 30 casos activos de coronavirus.\nO nivel medio alto de restricións implica limitacións especiais de mobilidade, isto é, un peche perimetral do municipio, que será de forma individual, con ningún máis. Ademais, a hostalería só estará aberta ata as 17.00 horas cun 30% de capacidade no interior e 50% no exterior e as reunións deberán ser dun máximo de 4 persoas.\nO comité clínico non acordou cambios no resto da área sanitaria, de maneira que todos os concellos continúan ata a vindeira reunión coa mesma situación que ata agora.\nTodas estas medidas publicaranse no Diario Oficial de Galicia de mañá martes e entrarán en vigor ás 00:00 horas deste mércores.\nSanidade lembra a obrigatoriedade de cumprir todas as medidas establecidas pola Xunta Galicia, co ánimo de mellorar a situación epidemiolóxica na comunidade e así poder ir diminuíndo as restricións vixentes.\nO comité abordou tamén as medidas a aplicar pola Consellería de Sanidade de cara ao fin de ano, pero ata este martes pola mañá non se darán a coñecer.\nOs concellos de Viveiro, Verín, Monterrei, Castrelo do Val, Cualedro, Noia e Lousame pasan ao nivel máximo de restricións. Así mesmo, o comité decidiu suavizar as medidas restritivas nos concellos de Lugo, Ponteareas e Rodeiro, que pasarán ao nivel básico de restricións, co que se suprimirá a limitación de mobilidade.\nIgualmente, acordou que os concellos de Redondela, Xinzo de Limia, Carral, Xove, Muros, Outes, Porto do Son e A Pobra do Caramiñal pasan ao nivel medio alto de restricións. Tamén acordou engadir ao listado de concellos con vixilancia especial a Val do Dubra, Vedra, Padrón e Rois.\nPontevedra Barro Arousa Marín Poio Bueu\nEvolución desigual da covid-19 por concellos: Sanxenxo chega a unha incidencia acumulada de 340 e Marín baixa a 102\nSete altas permiten aliviar a presión da covid-19 nos hospitais de Pontevedra e O Salnés


Porto do Berbés | Series e programas da TVG | CRTVG\nPorto do Berbés\n04/09/2016 20:30 h\nO Berbés representa como ningún outro porto a alma máis mariñeira de Galicia, especialmente os oficios que en terra se fan para o mar. Neste enclave traballan máis de 5.000 homes e mulleres, que moven preto de 90.000 toneladas de peixe ao ano, facendo deste porto o máis importante de Europa en descarga de peixe.\nBea Carballo, de formación bióloga, encárgase de coordinar os traballos que se fan na lonxa do marisco do Berbés, a onde chega produto de todos os portos da ría. Andrés Méndez, pola súa parte, traballa na fábrica de xeo, vital neste porto. Andrés leva máis de 30 anos na venda de xeo, desde que se realizaba de xeito manual ata chegar á mecanización de hoxe en día.\nAlguén que coñece ben o Berbés é Loli Hernández. Ela naceu no propio lugar e xa de nena xogaba na praia que existía onde hoxe está a praza Ribeira do Berbés. No programa, Loli cociña e canta para os espectadores. Zoila González encárgase da seguridade dos traballadores do porto como policía portuaria e explica en que consiste o traballo dos cen policías do cadro de persoal.\nUnha das persoas que leva máis anos traballando e vivindo nesta zona é Cholo Torres, que transporta peixe. Ten xa 75 anos e desde moi novo traballa no porto, igual que o fixeron o seu pai e o seu avó e que fan tamén os seus dous fillos.\n“Ribeiras de Salitre” tamén está con José Santos, que traballa con grandes peixes, marraxos, atúns e peixes espada. Santos é escabicheiro e dedícase a limpar e despezar estes grandes animais para preparalos para a venda.


Pontón comprométese a facer de Galiza unha referencia internacional en investigación - POLÍTICA - Sermos Galiza - Diario de intereses galegos\nRedacción 16 Abril 2019 19:12 h.\nAna Ponton no Cimus\nbng innovación anaponton I+D+i Xerais28A\n“Galiza debe ser unha potencia internacional en investigación”, afirmou a portavoz nacional do BNG, Ana Pontón, tras poñer en valor “o enorme talento e capacidade” que o país ten neste campo.\nAsí mesmo, valorou que o problema nestes anos “foi o investimento público da Xunta e do Estado, que provocaron que moito talento emigrase” e enfatizou a necesidade de recuperalo para desenvolver todo o potencial.\nPontón e o candidato do BNG ao Congreso pola Coruña, Néstor Rego, visitaron o Centro Singular de Investigación en Medicina Molecular e Enfermidades Crónicas (Cimus) da USC. Alí puxeron de manifesto que o estado español reduciu a investigación aos mesmos fondo de hai quince anos, cando na Unión Europea, nese mesmo período, realizouse un incremento dun 25%. Ademais dos recortes, Pontón denunciou que non se executou nin sequera ese orzamento, e puxo o exemplo do ano 2018 no que asegurou que o 53% dos fondos de I+D+i quedaron sen executar.\nEn relación a isto, a portavoz do BNG salientou que Galiza debe tornarse decisiva no Estado para “facer unha aposta estratéxica pola investigación no noso país”. Esta aposta, segundo afirmou, inclúe duplicar o orzamento de I+D+i na Galiza e desenvolver a carreira investigadora “para evitar que os nosos investigadores e investigadoras tiren a toalla, porque a día de hoxe estamos perdendo talento que hai que traer de volta”.\n“Necesitamos”, engadiu Pontón, unha ciencia inclusiva que aposte polo talento das mulleres, “pois moitas científicas teñen que seguir loitando contra os teitos de cristal e numerosas barreiras”.